CELEX: 62020TN0454
Language: fi
Date: 2020-07-16 00:00:00
Title: Asia T-454/20: Kanne 16.7.2020 – Garment Manufacturers Association in Cambodia v. komissio

31.8.2020   
            
            
               FI
            
            
               Euroopan unionin virallinen lehti
            
            
               C 287/42
            
         
      Kanne 16.7.2020 – Garment Manufacturers Association in Cambodia v. komissio
      (Asia T-454/20)
      (2020/C 287/62)
      Oikeudenkäyntikieli: englanti
      
         Asianosaiset
      
      
         Kantaja: Garment Manufacturers Association in Cambodia (Phnom Penh, Kambodža) (edustajat: asianajajat C. Ziegler ja S. Monti)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan osittain Euroopan parlamentin ja neuvoston asetuksen (EU) N:o 978/2012 liitteiden II ja IV muuttamisesta siltä osin kuin on kyse asetuksen (EU) N:o 978/2012 1 artiklan 2 kohdassa tarkoitettujen menettelyjen peruuttamisesta väliaikaisesti tiettyjen Kambodžan kuningaskunnasta peräisin olevien tuotteiden osalta 12.2.2020 annetun komission delegoidun asetuksen (EU) 2020/550 siltä osin, kuin kyse on GSP-etuuksien väliaikaisesta peruuttamisesta kaikkien GMAC:n jäseniin vaikuttavien tullikoodien osalta eli 1 artiklan 1 kohdassa olevassa taulukossa mainituista HS-koodeista ja kaikista 1 artiklan 2 kohdassa olevassa taulukossa mainituista HS-koodeista lukuun ottamatta HS-koodia 1212 93 ja
               
            
                  —
               
               
                  velvoittamaan komission vastaamaan omista oikeudenkäyntikuluistaan ja korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäisen kanneperusteen mukaan riidanalaisella asetuksella loukataan suhteellisuusperiaatetta ja siinä jätetään noudattamatta unionin politiikkojen ja toimien johdonmukaisuutta koskevaa vaatimusta. Kantajan mukaan komissio on laiminlyönyt tullietuuksien osittaisen väliaikaisen peruuttamisen oikeasuhteisuuden asianmukaisen arvioimisen Kambodžan vaatetus-, jalkine- ja matkatarvikealan kannalta.
               
            
                  2.
               
               
                  Toisen kanneperusteen mukaan kantajan menettelyllisiä oikeuksia on loukattu, koska komissio ei ole esittänyt SEUT 296 artiklan 2 kohdan mukaisia asianmukaisia perusteluja, mikä merkitsee sitä, että oikeutta hyvää hallintoon on loukattu.